สวัสดีค่ะ..คือแฟนหนูเค้าปวดท้องอึดแน่น เวลาทานอาหารก็จะมีอาการจุกเสียด และเจ็บบริเวณหนังหน้าท้อง..โดยเฉพาะบริเวณลิ้นปี่ เป็นแบบนี้มา3-4วันแล้วค่ะ..เค้าไม่ยอมไปหา..หนูเลยอยากจะทราบว่าอาการแบบนี้สาเหตุเกิดมาจากอะไร ควรรักษาอาการขั้นต้นอย่างไร..หรือ.ทานยาประเภทไหน และอาการแบบนี้จะส่งผลให้ก่อเกิดเป็นโรคอะไร ในภายภาคหน้าค่ะ
สวัสดีค่ะ อาการจุกเสียดหลังทานอาหาร ปวดท้องบริเวณลิ้นปี่ น่าจะเป็นอาการของ-โรคกระเพาะอาหารอักเสบหรือแผลในกระเพาะอาหาร ซึ่งจะรู้สึกปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น จุกเสียด หรือแสบร้อน นอกจากนี้อาจมีอาการท้องอืด อาหารไม่ย่อยอิ่มเร็ว เรอบ่อย คลื่นไส้ อาเจียน เป็นต้น-กรดไหลย้อนอาการจะคล้ายๆ กับกระเพาะอาหารอักเสบ คือปวดแสบร้อนหรือจุกบริเวณลิ้นปี่และหน้าอก อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาคลื่นไส้หลังรับประทานอาหาร เป็นต้นหากอาการปวดท้องเป็นมากขึ้นเรื่อยๆ ปวดท้องเป็นบริเวณกว้างขึ้น หรือมีอาการอื่นๆ นอกเหนือจากโรคกระเพาะอาหารอักเสบและกรดไหลย้อนที่กล่าวไป เช่น มีไข้ ตัวเหลือง ตาเหลือง ถ่ายอุจจาระเหลว อาจเกิดจากสาเหตุอื่นๆ ได้อีก เช่น ลำไส้อักเสบ ถุงน้ำดีอักเสบ ตับอักเสบ ตับอ่อนอักเสบ เป็นต้นในเบื้องต้น แนะนำให้ทานอาหารอ่อนย่อยง่าย โดยอาหารประเภทแป้ง จะย่อยง่ายกว่าเนื้อสัตว์ และเนื้อสัตว์ประเภทปลา กุ้ง ไก่ จะย่อยง่ายกว่าเนื้อวัวหรือเนื้อหมู และเนื้อที่สุกจะย่อยง่ายกว่าเนื้อดิบ อาการที่ต้มจะย่อยกว่าอาหารที่ทอด หลีกเลี่ยงอาหารที่มีไขมันสูงต่างๆ หลีกเลี่ยงอาหารรสจัด ควรแบ่งทานครั้งละพอประมาณ ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน เช่น ชา กาแฟ โกโก้ โอเลี้ยง ช็อกโกแลต และน้ำอัดลมอัดแก๊สต่างๆห้ามทานยาแก้ปวดกลุ่มที่ไม่ใช้สเตียรอยด์ (NSAID) เช่น ยาแก้ปวดกล้ามเนื้อ ปวดข้อต่างๆ เนื่องจากจะยิ่งระคายเคืองต่อกระเพาะอาหารสำหรับยาที่จะช่วยบรรเทาอาการของโรคกระเพาะอาหารอักเสบ ได้แก่ยาลดกรดชนิดต่างๆ เช่น ยาธาตุน้ำขาว ยาที่ยับยั้งการหลั่งกรด เช่นแรนิทิดีน(ranitidine)ยาโอเมพราโซล(omeprazole)ยาเพิ่มการเคลื่อนตัวของระบบทางเดินอาหาร ซึ่งช่วยให้อาหารเคลื่อนตัวออกจากกระเพาะอาหารเข้าสู่ลำไส้เล็กได้เร็วขึ้น เช่น ยาเมโทโคลพราไมด์ (metoclopramide)เป็นต้น หากอาการยังไม่ดีขึ้น รุนแรงขึ้น หรือมีอาการอื่นๆ เพิ่มเติม ควรไปพบแพทย์เพื่อตรวจหาสาเหตุนะคะ